NOVO NASILJE NA SREDNJEM ISTOKU. 16/7/02 - 2002-07-16
Najmanje 7 ljudi poginulo, a 25 ranjeno u napadu na autobus na Zapadnoj Obali.
Nakon nekoliko nedjelja zatišja na Srednjem Istoku je danas ponovo došlo do nasilja. U blizini jednog jevrejskog naselja na Zapadnoj Obali, najmanje sedmoro ljudi je poginulo i više od 20 ih je ranjeno u napadu na jedan autobus. Ovaj je napad gotovo istovjetan napadu koji se na istom mjestu dogodio krajem prošle godine. Prvi izvještaji kažu da je bomba postavljena uz cestu detonirana kad se u njenoj blizini našao autobus koji je putovao na relaciji Qalqilya - Nablus. Zatim su napadači, odjeveni u izraelske vojne uniforme, otvorili vatru na putnike koji su bježali iz autobusa. Izraelska televizija navodi da su u napadu učestvovala najmanje tri naoružana napadača i da su oni pobjegli sa lica mjesta. Policija je saopštila da nije bilo nikakvih hapšenja. O ovom najozbiljnijem incidentu koji se dogodio otkad su Izraelci ponovo okupirali sedam palestinskih gradova na Zapadnoj Obali - izjavu je dao savjetnik izraelskog premijera, Raanan Gissin. - Nakon perioda relativnog mira u proteklih nekoliko nedjelja, što je rezultat naše operacije Odlučan Nastup - u kojoj smo mi bili rasporedjeni u i oko glavnih gradova na Zapadnoj Obali - bili smo u stanju da zaustavimo većinu terorističkog djelovanja. Danas je, medjutim, jedan od tih napada uspio da se provuče kroz naše barijere... Pouka koju izvlačimo je da nema neke druge mjere koja bi mogla biti preduzeta osim da na še snage budu rasporedjene tamo gdje su i rasporedjene - jer, da mi nismo bili tu, imali bismo 10 ili 12 samoubilačkih napada nedjeljno - umjesto ovog jednog - kojeg nismo uspjeli spriječiti...rekao je savjetnik izraelskog premijera. Ovaj je napad prethodio jednom važnom skupu u New Yorku na kojem neformalna grupa,Amerika, Rusija, EU i UN pokušavaju da nadju zajednički pristup kakobi pomogli rješavanju Srednjeistočnog sukoba.